…. sz. napirend

**E L Ő T E R J E S Z T É S**

# a Képviselő-testület 2023. február 28-ai rendes ülésre

**Tárgy:** A Főváros Szolidaritási Alap 2022 pályázaton való részvétel az Utcáról Lakásba! Egyesület együttműködő partnereként

**Készítette:**  ……………………………..

Szabó-Bartha Nikolett titkársági koordinátor

**Egyeztetve**: ………………………………

Kovács Márton alpolgármester s.k.

………………………………

dr. Varga Előd Bendegúz

 ……………………………….

 Annus Béláné gazdasági igazgató

**Látta:** ………………………………….

dr. Szalai Tibor jegyző

 …………………………………

 dr. Silye Tamás jegyzői igazgató

A napirend tárgyalása zárt ülést nem igényel!

**Tisztelt Képviselő-testület!**

A Fővárosi Közgyűlés a 1749/2021.(XII.15.) Főv. Kgy. határozattal döntött a Fővárosi Szolidaritási Alap létrehozásáról, és az 596/2022.(VI.29.) számú Főv. Kgy. határozattal megállapította a Szolidaritási Alap terhére nyújtható forrást, a támogatás alapelveit, a támogatás célját és alapvető szabályait.

A pályázat pénzügyi forrását Budapest Főváros Önkormányzata biztosítja, a pályázat kiírója pedig a Fővárosi Szociális Közalapítvány.

A rendelkezésre álló keretösszeg összesen 300 millió Ft, amelyet Budapest Főváros Önkormányzata és a Fővárosi Szociális Közalapítvány között létrejött támogatási szerződés rögzít (FPH144/2764-7/2022).

A pályázat célja a budapesti lakosság szociális biztonságának megerősítése, a felmerülő problémák enyhítése, a jóléti rendszer fejlesztéshez és bővítéséhez való hozzájárulás. A támogatás általános célja a jóléti intézményrendszer problémáinak és területi egyenlőtlenségeinek enyhítése, az ellátási hiányok csökkentése, valamint új, innovatív, hiánypótló szolgáltatások és programok kialakítása, további célja a támogatott fejlesztések beépüljenek a helyi jóléti intézményrendszerbe.

A pályázat keretein belül az alábbi öt célhoz kapcsolódó projekttel lehet pályázni:

1. Lakhatási válsághelyzetek kezelése
2. Akadálymentesítés
3. Párkapcsolati és családon belüli erőszak megelőzése, az áldozatok védelme és támogatása
4. Közösségi ellátások fejlesztése
5. Fogyatékos, pszichiátriai vagy szenvedélybeteg személyek részére biztosított támogatott lakhatás szolgáltatás fejlesztése

A pályázat alapján nyújtott támogatás formája vissza nem térítendő támogatás, a pályázat megvalósításhoz legfeljebb 80 millió forint támogatás nyerhető el. A pályázat benyújtásra kerületi önkormányzatok, civil szervezetek, illetve ezek együttműködései, konzorciumai nyújthatnak be támogatási kérelmet. Egy pályázati célra 1 pályázó 1 pályázatot nyújthat be amennyiben több pályázati célra kíván pályázni, úgy azt külön pályázati adatlapon teheti meg.

A pályázati felhívásban megfogalmazott célok közül a „Lakhatási válsághelyzetek kezelése” pályázati cél elérése érdekében a Budapest Főváros II. Kerületi Önkormányzat az Utcáról Lakásba! Egyesülettel, valamint a Budapest Főváros X. kerület Kőbányai Önkormányzattal együttműködés keretében kívánnak pályázni. A főpályázó az Utcáról Lakásba! Egyesület.

Az egyesület 2014-ben alakult meg, működése során hajléktalan emberek támogatásával foglakozik, hogy biztosított legyen számukra a megfizethető lakhatás. A folyamat során nem csak a lakhatás biztosításával segíti a rászorulókat, hanem nyomon követő, támogató, szociális munkát is biztosít az érintett családok számára. Az Egyesület és a X. kerület Kőbányai Önkormányzat között évek óta tartó együttműködés következteében több hajléktalanságban élő számára biztosítottak támogatás, valamint lakhatást. A pályázat kiemelt célja, hogy a jóléti intézményrendszer problémáinak és területi egyenlőtlenségeinek enyhítése, mivel a budai területen hiányos a hajléktalan embereket támogató infrastruktúra, így javasolt a szociális szolgáltatások bővítése.

A projekt keretében a X. kerületben 5 db. Önkormányzati ingatlan felújításával, valamint a II. kerületben további 2 db. Önkormányzati ingatlan felújításával kívánunk lakhatást biztosítani az érintettek számára.

A Budapest Főváros II. Kerületi Önkormányzat tulajdonában álló ingatlanok a 1023 Budapest, Frankel Leó út 11. alagsor 2. HRSZ: 13491/0/A/2; és a 1023 Budapest, Lukács utca 6. fszt. 2/B. HRSZ.: 14588/0/A/4.

A fenti két II. kerületi Önkormányzati ingatlan felújításának becsült költsége bruttó 25.000.000 Ft, melyből bruttó 19.000.000 Ft pályázati forrásból, bruttó 5.000.000 Ft az egyesület önkéntesei által biztosított önkéntes munkából, valamint a II. kerületi Önkormányzat által biztosított bruttó 1.000.000 Ft önrészből kerülne finanszírozásra.

A projekt tervezett megvalósítási időszaka 2023. április 1. - 2024. március 31. A projekt tervezett fenntartási ideje 60 hónap.

A projekt megvalósításának tervezett teljes költsége (X. és II. kerület együtt): bruttó 80.643.700 Ft.

**H a t á r o z a t i j a v a s l a t o k**

1. A Képviselő-testület úgy dönt, hogy támogatja, hogy az Utcáról Lakásba! Egyesület pályázatot nyújtson be a Budapest Főváros II. Kerületi Önkormányzattal együttműködésben a Főváros Szolidaritási Alap 2022 című pályázati felhívás keretein belül a *Lakhatási válsághelyzetek kezelése* pályázati cél megvalósítása céljából.

**Felelős:** polgármester

**Határidő:** 2023. február 28.

*A határozati javaslat elfogadása egyszerű többségű szavazati arányt igényel.*

1. A Képviselő-testület kötelezettséget vállal arra, hogy a Főváros Szolidaritási Alap 2022 című pályázaton a ….. /20213.(II.28.) határozat alapján 1.000 E Ft-ot biztosít a tartalékok között az Önkormányzat 2023. évi költségvetésében.

**Felelős:** polgármester

**Határidő:** 2023. február 28.

*A határozati javaslat elfogadása minősített többségű szavazati arányt igényel.*

1. A Képviselő-testület úgy dönt, hogy felhatalmazza a Polgármestert a pályázathoz kapcsolódó együttműködési megállapodás - az esetlegesen szükségessé váló technikai jellegű módosításokat követő - aláírására.

**Felelős:** polgármester

**Határidő:** 2023. február 28.

*A határozati javaslat elfogadása egyszerű többségű szavazati arányt igényel.*

Előterjesztés melléklete: Pályázati felhívás

1. sz. határozati javaslat melléklete: Együttműködési megállapodás

**Budapest, 2023. február 28.**

**Örsi Gergely**

polgármester